### Resume

I byrådets sag nr. 196 den 23. november 2022 blev det forudsat, at merudgifter som følge af prisstigninger for igangsatte kommunale byggemodningsprojekter på ca. 3 mio. kr. skal søges afholdt inden for det lukkede kredsløb vedrørende byggemodning, køb og salg af jord. Endvidere forventes en prisstigning på 2,9 mio. kr. på en endnu ikke igangsat byggemodning af parcelhusgrunde i Jelling. Endelig er der konstateret en ekstraudgift ved byggemodningen af RCV-grunden i [adresse] på 1,1 mio. kr. Det indstilles, at der bevilges 7 mio. kr. til dækning af merudgifter ved byggemodning af parcelhusgrunde i [adresse], [adresse], Jelling, Ragnhild Frederiksen og [adresse] samt ved byggemodning af erhvervsjordsparcel og RCV-grunden i [adresse]

### Sagsfremstilling

Byggemodning af kommunale bolig- og erhvervsområder igangsættes sædvanligvis ved Byrådets anmodning til Teknisk Udvalg med tilhørende godkendelse af bevilling til gennemførelse af byggemodningen på baggrund af forudgående overslag fra Teknik & Miljø, Anlæg & Infrastruktur over forventede udgifter.

Byrådet har således i 2021 og 2022 blandt andet anmodet om igangsættelse og godkendt bevilling til gennemførelse af byggemodning af parcelhusgrunde i [adresse] (BY sag nr. 78 af den 28. april 2021) samt [adresse], [adresse], Jelling og [adresse] (BY sag nr. 82 af den 27. april 2022), og til gennemførelse af erhvervsjordsparcel i [adresse] (BY sag nr. 49 af den 9. marts 2022). Teknisk Udvalg har efterfølgende igangsat de pågældende byggemodninger med projektering og udbud af anlægsopgaven. Alle byggemodninger er igangsat - bortset fra byggemodningen i Jelling, der omfatter 22 kompaktparceller ved Kirstin Steffensen.

Teknik & Miljø, Anlæg & Infrastruktur oplyst, at der er en merudgifter som følge af prisstigninger på ovennævnte byggemodningsprojekter (bortset fra 22 kompaktparcellen i Jelling) på samlet 3 mio. kr. Som oplyst i Byrådets sag nr. 196 den 23. november 2022 søges disse merudgifter afholdt indenfor det lukkede kredsløb vedrørende, køb og salg af jord.

Udbuddet af byggemodningen af 22 kompaktparcellen ved Kirstin Steffensen, Jelling blev gennemført i sommeren 2022 med et resultat, der langt oversteg den meddelte bevilling (BY sag nr. 82 af den 27. april 2022). Forvaltningen forkastede derfor alle bud. Overslaget over forventede udgifter til byggemodningen er nu justeret med 2,9 mio. kr., der søges bevilget i nærværende sag. Under forudsætning af godkendelse af forhøjet bevilling, vil nyt udbud blive gennemført med henblik på tilvejebringelse af de 22 kompaktparceller ved Kirstin Steffensen i Jelling.

Byrådet bevilgede i sag nr. 28 den 4. marts 2020 udgifter til byggemodning til brug for etablering af RCV i [adresse]. Der er konstateret yderligere udgifter til etablering af vejadgang til området på 1,1 mio.kr, som søges bevilget i nærværende sag.

Det indstilles, at der bevilges samlet 7 mio. kr. til dækning af merudgifter ved byggemodning af parcelhusgrunde i [adresse], [adresse], Jelling, Ragnhild Frederiksen og [adresse] samt ved byggemodning af erhvervsjordsparcel og RCV i [adresse]. Udgiften søges finansieret ved forhøjelse af indtægtsrammen vedr. salg af erhvervsjord.

### Økonomi

![](data:image/png;base64...)

![](data:image/png;base64...)

Opsummering af bevillingsmæssige konsekvenser vedr. ANLÆG:

Sagen medfører, at der gives anlægsbevilling og afsættes rådighedsbeløb i 2023 på ialt 7 mio. kr. til dækning af merudgifter ved byggemodning af parcelhusgrunde og erhvervsjord. Udgiften finansieres ved at hæve indtægtsrammen for salg af jord til erhvervsformål med 7 mio. kr. i 2023.

Høring:

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal behandles i Byrådet.

### Historik

Kommunaldirektøren indstiller, 9. januar 2023, pkt. 6:

at de bevillingsmæssige konsekvenser under afsnittet Økonomi, godkendes.

Beslutning fra Økonomiudvalget, 9. januar 2023, pkt. 6:

Anbefales.

Fraværende: Åbjørn Bertelsen.

### Beslutning

Godkendt.

Fraværende: Åbjørn Bertelsen. I stedet mødte Gunner Paulsen.